**บันทึกการประชุม**

**โครงการอ่างเก็บน้ำคันแทใหญ่**

**บ้านศรีมงคล ตำบลคำชะอี อำเภอคำชะอี จังหวัดมุกดาหาร**

**ครั้งที่ 1/2558**

**เมื่อวันพุธที่ 4 กุมภาพันธ์ 2558 เวลา 10.00 น.**

**ณ ห้องประชุมสำนักงานก่อสร้าง 7**

**ผู้เข้าประชุม**

1. นายดุษฎี คงสวัสดิ์ ผสก.7 ประธาน
2. นายประชา เกษลี กวศ.7 พก.
3. นายฉลองพันธุ์ ศิริโอภาส กกส.1/7 พก.
4. นางสาวขนิษฐา สุพร บท.7 พก.
5. นางปิ่นไพร อัมพร พด.7 พก.
6. นายสมพงษ์ ทองทั่ว ผู้รับจ้าง

**ผู้ไม่มาประชุม**

1. นายจักรกฤษณ์ เปาวิมาน ฝวศ.คป. ติดราชการ

**เริ่มประชุมเวลา 10.00 น.**

**กกส.1/7 พก. -** โครงการอ่างเก็บน้ำคันแทใหญ่ เซ็นสัญญาวันที่ 7 ม.ค.2558สั่งเข้าทำงานวันที่ 9 ม.ค.2558 แต่ทางผู้รับจ้างยังไม่ได้นำเครื่องจักรเครื่องมือเข้าทำงาน เดือนมีนาคม 2558 มีแผนจะเบิกเงินค่างานก่อสร้าง 10 ล้านบาท จึงต้องการให้ผู้รับจ้างเข้าทำงานจะได้เบิกเงินได้ ตามเป้าหมาย

 **-** ผู้รับจ้างจะต้องจัดหารถตามสัญญาให้ทางผู้ว่าจ้างด้วย

 **-** ขอให้ผู้รับจ้างเร่งทำงาน ปรับปรุงฐานรากด้วย รวมถึงขอสอบถามทางผู้รับจ้างว่ามีแผนการทำงานอย่างไรบ้าง

/ตอนนี้ได้เชิญ...

-2-

**ผู้รับจ้าง -** ตอนนี้ได้เชิญคุณเที่ยง ล้อมสุขา มาเป็นที่ปรึกษาให้กับทางห้างฯ

**ประธาน -** ปัจจุบันรัฐบาลมีการเร่งรัดงานและการเบิกจ่ายอยู่ ขอให้ทางผู้รับจ้างเร่งทำงานให้เต็มที่ เนื่องจากในปี 2558 มีแผนเบิกเงิน 80 ล้านบาท

**ผู้รับจ้าง -** จะต้องเข้าไปดูหน้างานว่ามีปัญหาอุปสรรคอะไรหรือไม่

**กกส.1/7 พก. -** เรื่องกิจกรรมงานเก้าท์ ยังมีปัญหาอาจต้องมีการขอแก้ไขสัญญาจะเบิกข้อ 4 ได้หรือไม่ (แก้ไขไอเท็ม ต้องแก้ไขสัญญาเพราะไม่มีในสัญญา)

**ผู้รับจ้าง -** คาดว่าจะส่งเครื่องจักร-เครื่องมือ เข้าอาทิตย์หน้าโดยจะเอารถแม็คโครเข้าไปก่อน พอเข้าทำงานจะได้รู้ว่าต้องทำอะไรเพิ่มเติมบ้าง

**กวศ.**7 พก. - เรื่องการเตรียมงาน ต้องเช็คหน้างานและรีบแจ้งปัญหา เพราะเมื่อเกิดปัญหาจะได้รีบแก้ไข

 **คุณมนัส กิ่งสวัสดิ์** - แสดงแผนที่ไซต์งานโครงการอ่างเก็บน้ำคันแทใหญ่ โดยแจ้งว่าสถานที่พร้อมสำหรับการระเบิดหินแล้วสามารถเข้าทำงานได้ทันที

**ผู้รับจ้าง** - สอบถามว่าทางโครงการ (คุณมนัส กิ่งสวัสดิ์) ไปเคลียร์เรื่องพื้นที่น้ำท่วมกับทาง นปค. แล้วหรือยัง

**คุณมนัส กิ่งสวัสดิ์** - ได้เข้าไปดำเนินการพูดคุยประสานงานแล้ว โดยพื้นที่น้ำท่วมเป็นพื้นที่ส่วนฝึกอบรมบำบัดเยาวชนติดยาเสพติดซึ่งทาง นปค. ก็ได้ทำหนังสือแจ้งมาทางโครงการแล้ว

**กกส.1/7 พก.** - ปัจจุบันอยู่ระหว่างดำเนินการเพราะทาง นปค.ได้มีหนังสือขอสนับสนุนงบประมาณมาทางโครงการแล้ว เพื่อของบประมาณไปสร้างทดแทนส่วนฝึกอบรมที่จะโดนน้ำท่วม ซึ่งจะได้ดำเนินการเป็นลำดับต่อไป

**ประธาน** - งานสนามมีปัญหาอะไรบ้างหรือไม่

**ผู้รับจ้าง** - เรื่องเบิกเงินค่าจ้างล่วงหน้า 15 % จะเร่งดำเนินการให้เสร็จเรียบร้อย ภายในวันที่ 15 ก.ย.2558

 - เรื่องการเบิกเงิน 15 % เข้าใจว่ารัฐบาลเร่งรัดการเบิกจ่ายอยู่ แต่มีปัญหาเรื่องหนังสือค้ำประกัน จึงเปลี่ยนไปเป็นพันธบัตรแต่มีขั้นตอนค่อนข้างหลายขั้นตอนจึงช้า ก็อยากจะให้ทางรัฐบาลปรับปรุงการทำงานเรื่องนี้เพราะค่อนข้างช้ากว่าจะนำมาใช้ได้

**กวศ.7 พก.** - ขอสอบถามเรื่องยานพาหนะ 4 คัน (รถในสัญญา) ที่ต้องส่งภายใน 45 วัน หลังเซ็นสัญญา

**ผู้รับจ้าง** - ตอนนี้อยู่ระหว่างดำเนินการจัดหารถให้

**ประธาน** - รับทราบ

/เรื่องการระเบิดหิน**…**

**-3-**

**กกส.1/7 พก.** - เรื่องการระเบิดหินก็จะต้องมีขั้นตอนขออนุญาตทางราชการ อยากให้ทางผู้รับจ้างดำเนินการให้เรียบร้อย

**ผู้รับจ้าง** - รับทราบและจะได้ดำเนินการทำเรื่องขอระเบิดหินกับทางการต่อไป

**คุณมนัส กิ่งสวัสดิ์** - ขอแจ้งปัญหาอุปสรรคในปัจจุบัน คือลมแรงมาก สตาร์ทไม่ตรงจึงทำงานได้ยาก สถานการณ์ตอนนี้จึงชะลอการทำงานพอลมสงบก็เริ่มทำงานต่อ

**กกส.1/7 พก.** - หากการวางระดับถูกต้องและตรง การทำงานก็จะเป็นไปได้ดี

**ผู้รับจ้าง** - ขอให้ไปติดตั้งป้ายให้ด้วย

**กกส.1/7 พก.** - รับทราบ และจะได้ไปแจ้งความการรุกพื้นที่ของชาวบ้านด้วย (ชาวบ้านที่ไปปลูกมัน ปลูกอ้อย เพราะเข้าใจว่าเป็นที่รกร้าง)

**คุณมนัส กิ่งสวัสดิ์** - ได้ทำเรื่องขออนุญาตใช้พื้นที่กับทางผู้อำนวยการสำนักทรัพยากรธรรมชาติในพื้นที่แล้ว อยู่ระหว่างเสนอเรื่องไปตามลำดับ โดยเรื่องเข้ากรุงเทพแล้ว

- ไซต์บอโร่เรามี 3 บ่อ บ่อ A B C มีเนื้อที่รวมกันประมาณ 500 ไร่

 **ผู้ร้บจ้าง** - พอตรวจไซต์บอโร่ถูกขุดออกไป ก็จะเป็นพื้นที่รับน้ำ

 - ขอสอบถามราคาน้ำมันที่เปลี่ยนแปลงมีผลต่อค่า K หรือไม่

**กวศ.7 พก.** - เรื่องของราคาน้ำมันเปลี่ยนแปลงจะมีผลต่อค่า K แน่นอน ซึ่งจะคิดราคางานตามราคาน้ำมันซึ่งนับจากวันเคาะราคา หากราคาน้ำมันขึ้นค่า K ก็จะปรับขึ้นลงตาม rate ราคาน้ำมัน

**ผู้รับจ้าง** - รับทราบ

**ปิดการประชุม - 11.30 น.**

-

**นางสาวขนิษฐา สุพร ผู้จดบันทึกการประชุม**